<classify> Mwandishi Wetu -Katavi WAZIRI wa Nishati, Dk. Medard Kalemani, ameagiza vyombovya usalama mkoani Katavi kuwakamata wakandarasi wa Kampuni ya China Railways ConstructionElectrification Bureau Group Co Ltd CRCBEG baada ya kusuasua kusambaza umemevijijini. Waziri Kalemani, alimwagiza Kamanda wa Polisi Mkoa wa Katavi, Benjamin Kuzaga kushikilia hati za kusafiria za raia wawili waChina ambao ni wakandarasi wa kampuni hiyo, baada ya kutoridhishwa na kasi yaoya usambazaji na uwashaji umeme vijijini REA awamu ya tatu. Pia aliagiza wakandarasi wote wa kampuni hiyowanaofanya kazi ya mradi huo, lakini wanaishi Dar es Salaam badala ya Kataviwarudi haraka kuendelea na kazi. Maagizo hayo yalitolewa jana wakati WaziriKalemani alipohutubia wakazi wa Kijiji cha Sosayati, Manispaa ya Mpanda, baada ya kuzindua na kuwasha umeme. Alisema hafurahishwi na utendaji kazi wa kampuni hiyo iliyopewa jukumu la kusambazaumeme Mkoa wa Katavi kutokana na kuwa na kasi ndogo ya utekelezaji. Nilitoamwezi mmoja eneo lote la kilometa 27 muwe mmeshawashiwa umeme, lakini mpakasasa bado, Kijiji cha Majimoto hamjawashiwa, nimepita hapa sijaona vibaruawakihangaika wala nguzo hazijafika, nimefika shule ya sekondari kule nguzohazijafika na wala hamjasambaza popote, alisema Dk. Kalemani. Pia aliwaagiza mameneja wa Shirika la UmemeTanzania Tanesco kutoondoka eneo hilo ili kuhakikisha kazi ya usambazajiumeme inafanyika kwa kasi zaidi. Nataka umeme ufike Kijiji cha Majimoto ifikapo Septemba5, mameneja wote mtabaki hapa kusimamia kazi, aliagiza. Akizungumza na wananchi wa Kijiji cha Ntibiri,alisema Serikali imetoa Sh bilioni 89 kwa usambazaji umeme mkoani hapa. Akiwa wilayani Mlele, aliwasha umeme katikaKijiji cha Society eneo la wachimbaji wadogo wa dhahabu.  <topic>: KITAIFA 